# **Геосиёсатда қўлланиладиган таянч иборалар**

**Амалий геосиёсат** - Лакост томонидан илгари сурилган атама бўлиб, геосиёсий воситадан фойдаланиш, асосий тамойилларни ҳисобга олмаган ҳолда, минтақавий миқёсдаги микромуаммоларга мувофиқ келади.

**Анаконда стратегияси** – Атлантизмнинг Евроосиё тажовузини жиловлаб туриш мақсадида унинг имкон қадар кўпроқ қирғоқ ҳудудларини ажратиб олишга қаратилган ҳатти-ҳаракатлари.

**Атлантизм** – Сув, Денгиз, талассократия, Sea Power сингари атамаларга яқин маънога эга бўлган мураккаб геосиёсий тушунча; тарихий нуқтаи-назардан инсониятнинг ғарбий қисми; стратегик нуқтаи-назардан либерал-демократик мафкура устувор бўлган ғарбий давлатларнинг иттифоқи; ҳарбий-сиёсий нуқтаи-назардан НАТО мамлакатлари; ижтимоий нуқтаи-назардан «савдо тузуми» ва «бозор қадриятлари»га (АҚШ модели) йўналган. Евроосиёчиликка қарама-қарши.

**Афсонавий жуғрофия (Сакральная география) *-*** қадимгиларнинг сифатли ҳудуд ёки макон тўғрисидаги қарашлари. Замонавий геосиёсат маконнинг типологик жиҳатдан шунга ўхшаш тушунчасидан фойдаланади фақат, уни рационал табиий илмий нуқтаи-назардан ифода этади.

**Аэрократия** – юнон. «ҳаво воситасидаги ҳукмронлик». Стратегиянинг куч компоненти бўлиб, стратегик босқинчиликни амалга ошириш мақсадида ҳаво ҳудудларини эгаллашни ифода этади. Денгизчиликнинг ривожлантирилидан фарқли ўлароқ авиациянинг ривожлантирилиши ўзида янги унсурни келтириб чиқармасдан, талассократик тамойилни кучайишига олиб келди холос.

**Бегемот** - қадимги яҳудий тилида «махлуқ», «қуруқлик деви» (Инжилда). қитъа маъносини англатади.

**Берлин** - Ўрта Европанинг табиий стратегик пойтахти.

**Биполяр дунё** (биполярлик ёки икки қутблилик) - табиий геосиёсий тузилма бўлиб, у ўзида планета миқёсида асосий геосиёсий дуализм- *талассократияни теллурократияга*  қарши акс эттиради.

1. **Бир қутбли дунё -** «совуқ уруш» да СССРнинг мағлубиятидан кейин вужудга келган геосиёсий тартиб. Атлантизм ва АҚШ ер юзида ҳукмронлик қилувчи ягона қутб сифатида тушунилади.
2. **Блок –** бир неча давлатларнинг бирлашмаси ҳисобланиб, уларнинг стратегик ва геосиёсий жиҳатдан эътиборли ҳаракатлари планета миқёсида юқори савиядаги ўзгаришларга олиб келади. “Фазовий тараққиёт» қонуни бўйича блокларнинг пайдо бўлиши – муқаррар жараён.
3. **Бой Шимол -** бу атама *атлантизм, ғарб ва либерал-демократик дунё* атамалари сингари ифодаланувчи атама.
4. **Геополитика** (геосиёсат) - давлат ва халқларнинг ўзлари жойлашган ҳудуднинг географик, табиий - иқлим шароитларига мос равишда шаклланишини ифодаловчи фан. Ушбу фан негизида давлатнинг сиёсий табиати ҳам у жойлашган ҳудуднинг хусусиятларидан келиб чиқиши асосий ўринни эгаллайди. Бундан ташқари, геосиёсат давлатларнинг бошқа ҳудудларни эгаллашга қаратилган сиёсатининг ички механизмларини очиб беради.
5. **Геосиёсий дуализм** – геосиёсатнинг асосий тамойили бўлиб, у қуруқлик ва сув ўртасидаги рақобат тарихий жараённи ҳаракатга келтирувчи омил эканлигини ифодалайди.
6. **Геосиёсий кесим** - тарихнинг аниқ бир вақтида, сиёсий жараёнларнинг умумий динамикасини ҳисобга олмаган ҳолда стратегик пойтахт (стратегик қутб) билан чекка ҳудудлар ўртасида рўй берадиган муносабатлар йиғиндисини ифода этувчи тушунча.
7. **Геосиёсий нур** – геосиёсий қутбнинг чекка ҳудудларга нисбатан куч воситасида кўрсатадиган (иқтисодий, стратегик, маданий, хўжалик, маъмурий ва ҳакозо) таъсирини ифодаловчи вектор. Дунёнинг ҳақиқий манзараси тинч ҳолатида ҳам геосиёсий кесимларни ифодалаб туради. Геосиёсий нур деганда кундалик ҳаётда давом этиб келаётган сиёсий ва иқтисодий жараёнлар динамикаси ифода этилади.
8. **Геостратегия** – геосиёсий таҳлилнинг ҳарбий жиҳати.
9. **Геоэкономика** (геоиқтисодиёт) – атлантист геосиёсатнинг бир бўғини. ҳудудларни фақат иқтисодий нуқтаи-назардан талқин қилишга асосланган, «талассократик» таҳлилнинг асосий фанларидан бири.
10. **Дўст (amicus – лот.)** – Шмитт илгари сурган атама. Стратегик пойтахт эгаллаган позицияга мос келувчи ташқи давлат, ижтимоий, этник ва диний тузилмаларнинг мажмуасини ифодаловчи тушунча. ²еч қандай маънавий-ахлоқий юкни ифодаламайди ва бошқа тусдаги турли тузилмаларга ҳам осонлик билан кўчирилиши мумкин. «Душман» сингари ўзгарувчан категория.
11. **Демосиёсат** – Челлен томонидан илгари сурилган атама. Давлатнинг тузилишига демографик кўрсаткичларнинг таъсирини ифода этувчи мажмуа бўлиб кенг тарқалмаган.
12. **Денгиз –** *талассократия ва сув* сингари маъноларни ифода этади.
13. **Дисконтинуал белбоғ** – Коэн томонидан илгари сурилган атама. Теллурократик қитъага ҳам, талассократик денгиз тарафга оқиб кетиши мумкин бўлган, ўзгарувчан ва ноаниқ йўналишга эга қирқиб ташланган қирқоқ ҳудудлари.
14. **Дунёвий Орол -** Маккиндер томонидан илгари сурилган атама бўлиб, Макиндер Евроосиё ва тарихнинг географик ўқини шу ном билан атаган. Спайкменда эса мазкур тушунча ўзининг маъносини бутунлай ўзгартириб юборди ва *талассократик зоналар* (*ташқи ярим ой* зоналари) мажмуасини ифода этадиган бўлди. Атаманинг бундай ҳар хил маъно касб этиши ундан фойдаланилмаслик маъқул эканлигини намоён этмоқда.
15. **Душман** (hostis – лот.) – Шмитт томонидан қўлланган атама. Стратегик пойтахт жойлашган ҳудудга қарама-қарши турувчи ташқи давлат, ижтимоий, этник ва диний тузилмаларнинг мажмуасини ифодаловчи тушунча. ²еч қандай маънавий-ахлоқий юкни ифодаламайди ва бошқа тусдаги турли тузилмаларга ҳам осонлик билан кўчирилиши мумкин. «Дўст» сингари ўзгарувчан категория.
16. **Евроосиё** – қитъа, heartland, қуруқлик, ер, теллурократия. Нисбатан тор маънода геосиёсий Россияни англатади.
17. **Евроосиёчилик** – мураккаб геосиёсий тушунча. У ўз моҳиятида: тарихий нуқтаи-назардан инсон цивилизациясининг шарқий қисмини, стратегик нуқтаи-назардан либерал-демократик мафкурани инкор этувчи давлатлар ва миллатларнинг эҳтимолий ёки воқеликдаги блокини, стратегик нуқтаи-назардан «теллурократик», шарқий давлатларнинг воқеликдаги ёки эҳтимолий ҳарбий иттифоқини, ижтимоий нуқтаи-назардан эса нокапиталистик иқтисодий тузумга ҳамда, «идеократия»га йўналган ижтимоий давлатни ифодалайди.
18. **Ер (қуруқлик)** – геосиёсатда «теллурократия»ни ифода этувчи махсус атама. «Ер», «das Land» назариясини Шмит айниқса кенг ривожлантирган.
19. **Жамият -** жамоаларнинг бўлиниши натижасида юзага келган ижтимоий бирлик. Жамоадан фарқли ўлароқ одатда алоҳида аъзолардан (индивидлардан) иборат.
20. **Жамоа -** органик алоқалар билан боғланган одамларнинг табиий бирлиги шакли. У органик алоқалар ўрнига индивидлар ўртасидаги расмийлаштирилган шартнома меъёрлари билан бошқариладиган жамиятга зид тушунча. Жамият урф-одат, анъаналар билан бошқарилади.
21. **Идеократия (юнон.)** – ғоялар ҳукмронлиги. Рус Евроосиёчилари (Н.Трубецкой, П.Савицкий) атамаси бўлиб, у «материя ҳукмронлиги», «бозор тизими», «савдо тузуми»га қарши қўйилади. Идеократияда ижтимоий иерархия ва меҳнатни рақбатлантириш ноиқтисодий тамойиллар асосида амалга оширилади.
22. **Иккинчи дунё** – «Совуқ уруш» даврида социалистик лагерни ифодалаган тушунча бўлиб, бу уруш тугагандан кейин «Евроосиё»ни ифодалайди.
23. **Империя** – диний, ахлоқий ёки мафкуравий характердаги универсал ғоя остида бир неча давлат ёки халқларни бирлаштирувчи умумдавлат тузилмаси.
24. **Интеграция** – геосиёсатда бир нечта ҳудудий бўлакларни бирлашишни ифода этувчи кўпқиррали шакл. Интеграция ҳарбий босқинчилик йўли билан ҳам, тинч йўл билан ҳам амалга оширилиши мумкин. Геосиёсий интеграциянинг бир қанча – иқтисодий, сиёсий, маданий, тил, стратегик, диний ва ҳакозо йўллари мавжуд. Уларнинг барчаси ягона мазмундаги якуний натижага – блокнинг стратегик жиҳатдан юксалишига ва ҳудудий жиҳатдан кенгайишига олиб келади.
25. **Ички ўқ** – ягона стратегик (ёки сиёсий) майдон ичида марказнинг чекка ҳудудлар билан ички геосиёсий алоқасини ифодаловчи хусусияти. Геосиёсий нур ва геосиёсий парча сингари тушунчалар ҳам ана шу мазмунни ифодалайди.
26. **Ички денгиз** (mare internum – лот.) – теллурократик қуруқлик ҳудудининг ички қисмида жойлашган ва шундай ўрнашув туфайли стратегик ёки маданий чегара бўлиб ҳисобланмайдиган сув ҳудудларини ифодаловчи атама.
27. **Ички океан** – ички денгиз сингари, аммо сайёравий миқёсда ички сув ҳудудини англатувчи «Оралиқ океан» каби атама.
28. **Ички яримой** (ёки қитъавий яримой ёки rimland) – Макиндер томонидан илгари сурилган атама бўлиб, «ташқи яримой» ва «ўқ ҳудуд» орасида жойлашган Евроосиёнинг қирқоқ ҳудудларини ифодалайди.
29. **Кўп қутбли дунё -** бу бир қанча *улкан маконлар*нинг биргаликда мавжуд бўлишини назарда тутувчи замонавий соф назарий мажмуа. Бу ҳолат фақат *бир қутбли дунё* бартараф этгилгандан кейингина бўлиши мумкин.
30. **Катта майдон (Grossraum)** – Шмитт томонидан илгари сурилган атама бўлиб, бир неча давлатни бирлаштирган ҳолда улкан стратегик тузилма барпо этишни назарда тутади. Катта майдонларнинг пайдо бўлиши «ҳудудий прогрессия» назариясига кўра амалга ошиб боради.
31. **Колония -** қудратга бўйсунувчи, сув билан ўралган ҳудуд. Метрополиянинг умумий геосиёсий ҳудудидан ташқарида қолган вақтинчалик ташқи база ҳисобланади. Провинцияга тескари.
32. **Континент** (ёки қитъа) – Евроосиё, қуруқлик, теллурократик тамойил.
33. **Континенталчилик** (ёки қитъачилик) – тор стратегик жиҳатдан олиб қараганда евроосиёчиликнинг синоними бўлиб, у қуруқлик, ер тушунчаларига яқин. қитъачилик Россияда ягона, Германияда кўп, Францияда мавжуд, аммо англосаксон дунёсида, умуман, мавжуд бўлмаган мактабдир. Атлантизмга зид тушунча.
34. **Кратополитика** – Челлен яратган атама. Давлатни фақат куч салоҳияти нуқтаи-назаридан кўриб чиқишни назарда тутадиган назария бўлиб кенг ривож топмаган.
35. **Левиафан** – (Инжилда) қадимги яҳудий «денгиз махлуқи». Шмит томонидан илгари сурилган бўлиб атлантизм, Денгиз ва ҳакозоларни ифодаловчи тушунча.
36. **Либерализм** – ҳуқуқ ва сиёсат борасида (энг минимал даражадаги инсонпарварлик, индивидуализм, этник ва маданий эгалитаризм сингари) сўлчиликка оид хусусиятларни, иқтисодиёт борасида эса (бозор, хусусийлаштириш, хусусий мулк, капитализм) ўнг хусусиятларни ўзида мужассам этган дунёқараш. Атлантик лагернинг етакчи мафкураси. Либерализмнинг сиёсий ифодаси либерал-демократиядир.
37. **Макон -** геосиёсатнинг асосий тушунчаси бўлиб, у миқдор ва сифат кўрсаткичига эга бўлмаган категория ҳисобланади. Маконнинг таркибий тузилиши тарихнинг таркибий тузилишини олдиндан белгилайди - геосиёсатнинг фан сифатидаги асосий тезиси ана шундан иборат.
38. **Макон прогрессияси Қонуни -** Жан Тириар томонидан таърифланган бўлиб, “шаҳар-давлатлардан ҳудудий давлатларга ва улар орқали қитъавий давлатларга» деган маънони билдиради. Сиёсий тарихнинг географик динамикаси минимал ижтимоий тузилмалар масштабининг кескин ўсишига олиб келади. *“ҳаётий макон”* атмасига қаранг*.*
39. **Марказий (ўрта) Европа *-*** Россия билан Европанинг Атлантика қирғоқлари ўртасида ҳудудий макон. Одатда кўпинча Германиянинг таъсири остидаги зона деб қаралади.
40. **Меридианал босқинилик** (Шимол-жануб ўқи бўйлаб босқинчилик) – меридиан бўйлаб (ҳарбий, стратегик, маданий ва иқтисодий) таъсир доирасини кенгайтириш ва кенглик бўйлаб босқинчиликни амалга ошириш; давлат стратегик ва ҳудудий барқарорлигининг ифодаси.
41. **Меридианал интеграция** (шимол-жануб ўқи бўйлаб интеграция) – алоҳида ҳудудий бўлакларнинг меридиан бўйлаб ягона бутунликка бирлашиши. Шимолий ва марказий ҳудудларни назорат остида сақланган тақдирда ижобий характерда бўлиши мумкин. Агар стратегик пойтахтга нисбатан мойиллик заиф ёки умуман шубҳали бўлса салбий характерга эга.
42. **Миллий-давлат** – яққол марказчиликка асосланган совет давлати. Давлат шакллари этнос ва унинг маданиятини юзага келтирувчи сиёсий тузилма. Этник тузилма ва Империядан фарқ қилади.
43. **Минимал(кичик) геосиёсат –** ҳақиқий геосиёсатдан асосий геосиёсий дуализмни ифода этган қоидадан ташқари баъзи атама ва услубларни ўзлаштирувчи амалий геосиёсий фанлардан бири.
44. **Мондиализм**— француз тилидаги monde, яъни «дунё» (яъни «peace» эмас, балки «world» маъносида,) сўзидан олинган. Барча давлатлар ва халқлар диний, ирқий, этник, миллий ва маданий хусусиятларини йўқ қилган ҳолда Ягона дунё ҳукумати остида сайёра миқёсида қўшилиб кетишини назарда тутувчи ўзига хос мафкура. Мондиализмнинг “ўнг» ва “сўл” йўналишлари мавжуд. «ўнг» мондиализм *атлантизмнинг* глобаллашувини, “сўл” мондиализм эса *Евроосиё*ни ҳам (у ёки бу асосга биноан) Ягона давлатга қўшиш зарурлигини илгари суришади.
45. **Москва -** Евроосиёнинг табиий стратегик пойтахти бўлиб, у ҳар қандай *қитъавий* *интеграциялар* ўқининг пойдевори ҳисобланади. *Евроосиё* атамасига қаранг.
46. **Неоатлантизм -** атлантизмнинг замонавий талқини бўлиб, мондиализмни (ҳатто ўнг талқинини ҳам) рад қилган ҳолда, мондиализм лойиҳаси замонавий шароитда барвақт ва бажарилмайдиган ғоя эканлигини илгари суради. Ер юзида *Ягона дунё* ўрнатилишини инкор этган ҳолда тамаддунларнинг тўқнашуви рўй беришини таъкидлашади.
47. **Номос**— Карл Шмит томонидан олға сурилган атама бўлиб, у ихтиёрий муҳитни (географик, ижтимоий, сиёсий, иқтисодий, маданий ва бошқалар) ташкил этишнинг асосий тамойилини англатади. “Тартиб-интизом”, “қонун”, “тартиб» ёки «унсур» тушунчаларига синоним. *Қуруқлик Номоси* *теллурократия. Сув (ёки Денгиз) Номоси*  *талассократия.*
48. **Олов -** соф руҳни ифода этувчи элемент. Трансцендент (идеал) тамойил.
49. **Оралиқ океан**(Midland Ocean) — Спайкмен томонидан илгари сурилган атама бўлиб, Шимолий Америка ва Европа ягона геосиёсий макон ҳисобланади ва ана шу ягона маконнинг ўртасидаги сув, яъни Атлан­тика океани ***Оралиқ океан*** (Midland Ocean) ҳисобланади.
50. **Партизан *-*** Шмит томонидан илгари сурилган атама бўлиб, у геосиёсий куч устидан ғалаба қилувчи қуруқлик унсурининг рамзий ҳимоячиси ҳисобланади.
51. **Пассионарлик -** Гумилев томонидан илгари сурилган атама бўлиб, этник гуруҳнинг ички қуввати, маданий, сиёсий ва геосиёсий яратувчилик фаолиятининг ҳаракатлантирувчи кучи.
52. **Периферия (марказдан четдаги, узоқдаги жойлар)**— стратегик пойтахтдан, геосиёсий нуқтаи-назардан асосий қарорларни қабул қилувчи шахсдан узоқда жойлашган, ўзининг мустақил геосиёсий йўналишига эга бўлмаган макон ва ерни ифодаловчи тушунча.
53. **Поссибилизм -** француз олими Видаль де ля Блаш томонидан илгари сурилган ғоя “possible” сўзидан олинган бўлиб, «эҳтимол» маъносини англатади. Географик детерминизмни геосиёсий нуқтаи-назардан қандай талқин этиш мақсадга мувофиқ эканлигини тушунтиради. Поссибилизм назариясига кўра, жуғрофий ҳудуд, яъни жойлашув шу ҳудуддаги давлат тарихини тўлиқ олдиндан белгилаб бермайди, балкифақат унинг у ёки бу йўналишда ривожланиши мумкинлигини талқин қилишга ёрдам беради.
54. **Провинция -** асосий геосиёсий тузулма таркибига кирувчи ва табиий бутунликнинг ажралмас қисми ҳисобланувчи чекка ҳудудлар. *Колония* атмасига зид атама
55. **Ривожланиш жойи -** Савицкий томонидан илгари сурилган атама бўлиб, у геосиёсий нуқтаи-назардан маълум хусусиятга эга бўлган макон ёки оддий маконни ифода этадиган тушунча сифатида ифодаланган.
56. **Санитар кордон *-*** жиддий блок тузиш имконига эга бўлган ва учинчи томон учун хавфли ҳисобланган иккита йирик қўшни давлатни беқарорлаштиришга хизмат қилувчи сунъий геосиёсий тузулма. Евроосиёни қитъа миқёсида интеграциялашувга қарши туришда атлантистлар стратегиясидаги мумтоз ёндашув.
57. **Сиёсий география -** Ратцел томонидан илгари сурилган атама ҳисобланиб, Челлен томонидан номлангандан кейин очиғи «геосиёсат» деб номланадиган бўлди.
58. **Социополитика -** Челлен томонидан илгари сурилган атама булиб, давлат фаолиятининг ижтимоий жиҳатларини ўрганиш маъносини билдиради.
59. **Сув (ёки Денгиз)** – талассократияни ифодаловчи махсус атама бўлиб, Шмитт (das Meer) ва Мэхен (Sea, Sea Power)лар томонидан айниқса кенг ривожлантирилган.
60. **Тарих интиҳоси** – Фукуяма томонидан илгари сурилган ғоя. Либерал-демократик мафкура ва талассократиянинг бутун сайёра миқёсида ғалабасини ифода этади.
61. **«Тарихнинг жуғрофий ўқи»** (ўқ майдон ёки heartland) – Маккиндер томонидан ишлаб чиқилган атама бўлиб, атрофида тарихий тараққиётнинг ҳудудий динамикаси рўй берадиган Евроосиёнинг ички ҳудудларини ифода этади. Россия ҳудудига тўғри келади.
62. **Ташқи ярим ой** (ёки орол ярим ойи) – Макандер атамаси бўлиб, талассократик таъсир доирасига кирувчи ҳудудлар бирлигини ифода этади. «Денгиз ҳаёти»га интилувчи ороллар ва қитъанинг айрим (асосан қирқоқ ҳудудлардан иборат) қисмлари. Стратегик жиҳатдан атлантизмга тўлиқ бўйсунувчи ҳудудлар.
63. **Чегара** – геосиёсатда икки турдаги чизиқ-чегара ва белбоғ-чегаралар ажратилади. Чизиқ-чегара денгиз чегарасини англатса, белбоғ-чегара қуруқликдаги чегарани англатади. Сайёравий миқёсда ҳаракат қилишни ўз олдига қўйган геосиёсий блок асосий вазифаси ўзига тегишли чизиқ-чегарани максимал даражада кенгайтирган ҳолда рақибиникини имкон қадар торайтиришга ҳаракат қилишдан иборат.
64. **Шарқ** – Иккинчи Дунёни ифодаловчи атама.
65. **Шимол –** афсонавий жуғрофияда идел тартибда руҳ рамзи ҳисобланади. Замонавий геосиёсатда эса *бой шимол* тушунчасига синоним бўлиб, атлантизм ва либерализмга мос келади.
66. **Ягона дунё** (One World – ингл.) – Мондиализмга қаранг.
67. **Янги дунёвий тартиб** - мондиализм ва Дунёвий ҳукуматни ташкил этиш бўйича лойиҳалар сингари ифодаланади.
68. **Янги тартиб –** кенг миқёсда геосиёсий қайта қурилиш лойиҳаси.
69. **Ўқ -** икки ёки бир қанча *геосиёсий пойтахтларнинг* геосиёсий иттифоқи.
70. **£арб** – талассократия, атлантизмнинг синоними.
71. **²аётий ҳудуд** – Хаусхофер томонидан илгари сурилган атама. Халқнинг ўз тарихий ва сиёсий интилишларини рўёбга чиқариш учун етарли бўлган минимал ҳажмдаги ҳудуд.
72. **²удудий мазмун -** Ратцел томонидан илгари сурилган атама бўлиб, маълум бир хусусиятга эга бўлган ҳудудда мужассамлашган тарихий қисматлар тизимини англатади.²удудатамасига қаранг.
73. **²удудийчилик -** чекка ҳудудларнинг мухториятига мойиллик, унинг иқтисодий, маданий, сиёсий ва стратегик сингари бир қанча шакллари мавжуд